Vieska nad Žitavou

Vieska nad Žitavou je obec na Slovensku v okrese Zlaté Moravce.

Polohopis 
Obec leží na nive rieky Žitava, v Žitavskej pahorkatine, geomorfologickej časti Podunajskej pahorkatiny. Západne od obce vedie cesta II/511, na ktorú je napojená cestou III/1630. Zlaté Moravce ležia  severne, Vráble  južne a Nitra  západne. 

Vo Vieske nad Žitavou je hlavný vstup Arboréta Mlyňany, situovaného na východnom okraji obce. Je súčasťou mikroregiónu PožitavieŠiročina a vedie ňou Požitavská cyklomagistrála.

Dejiny 
Najstaršia zachovalá písomná zmienka o obci pochádza z roku 1406, kedy tu stáli 4 porty. Patrila topoľčianskemu panstvu, neskôr sa stala kráľovským majetkom. Po obsadení Uhorska osmanským vojskom bola v rokoch 1564, 1594 a 1618 vyplienená a v roku 1636 úplne spustošená. Podľa súpisu z roku 1663 mala Vieska 13 obývaných domov, mlyn a množstvo včelích úľov. Po ústupe tureckého ohrozenia sa majiteľmi rôznych častí obce stali rody Révayovcov, Radvanskovcov, Zerdahelyovcov a od 19. storočia aj Taynajovcov. Názov obce bol v období prvej republiky Tekovská Vieska, po roku 1927 sa ustanovil súčasný názov Vieska nad Žitavou.

Dnes je Vieska modernou obcou s obecným úradom, knižnicou, materskou školou a sálou na spoločenské podujatia, situované vo viacúčelovej budove. Turisticky zaujímavou je "Dvor ľudových remesiel", prezentujúci život tradičnej roľníckej rodiny s historickým mobiliárom.

Kultúra a zaujímavosti

Pamiatky 
 Ambrózyovsko-Migazziovský kaštieľ, dvojpodlažná trojtraktová neoklasicistická stavba na pôdoryse štvorca s predstavanou vežou z roku 1895. Autorom stavby je staviteľ V. Balogh. Bol postavený do prostredia arboréta založeného v roku 1892. Interiéry kaštieľa sú plochostropé. Fasády kaštieľa sú členené kordónovou rímsou a pásovaním. Priečeliu dominuje trojosový rizalit členený pilastrami s bosážou a stĺporadím. Ukončený je atikou s reliéfnymi aliančnými erbami. Okná majú profilované šambrány s dekoratívnymi frontónmi s klenákmi. Pri kaštieli sa nachádza eklektická veža s prvkami neogotiky a secesie dekorovaná lizénami, oblúčkovým vlysom s ochodzou, ukončená je ihlancovou helmicou. 

 Rímskokatolícky kostol sv. Juraja, jednoloďová klasicistická stavba so segmentovým ukončením presbytéria a vežou tvoriacou súčasť jej hmoty z roku 1802. Stojí na mieste staršej stavby z roku 1679, stavanej za podpory arcibiskupa Juraja Slepčianskeho. Interiér je zaklenutý pruskou klenbou. Zariadenie kostola pochádza z 19. storočia. Nachádza sa tu barokový portrét arcibiskupa Slečianskeho z konca 17. storočia a obraz Madony z polovice 19. storočia. Pod kostolom je umiestnená krypta. Fasády kostola sú členené lizénami a segmentovo ukončenými oknami so šambránami. Veža je ukončená korounnou rímsou s terčíkom a zvonovitou helmicou.

Zaujímavosti 
 Arborétum
 Dvor ľudových remesiel

Osobnosti obce

Pôsobili tu  
 Štefan Ambrózy-Migazzi (* 1869 – † 1933), dendrológ, zakladateľ a mecenáš Arboréta Mlyňany

Referencie

Iné projekty

Pozri aj 
 Zoznam kultúrnych pamiatok v obci Vieska nad Žitavou

Zdroj 
 Oficiálna stránka obce

 
Obce okresu Zlaté Moravce